Arutelu:Kaksikdiagnoosiga Klientide Päevakeskus

message: ÕS ei tunnista sellist mõistet nagu kaksikdiagnoos. Sisuliselt on tegemist seisundiga, kus inimesel on diagnoositud rohkem kui ühte haigust. On juhtumeid, kui inimesel on ka 10 diagnoosi. Olen ÕS-iga nõus ja ei pea vajalikuks sellise märksõna välja toomist. Või kui, siis mitmikdiagnoos. Aga sellist sõna ei paista veel eestikeeles olevat.Millised on arvamused?--Hendrix 16. juuni 2007, kell 12:35 (UTC)
replies: text: Mis RHK-10 arvab? Eesti Entsüklopeedia ega Võõrsõnade Leksikon ei tunnista ka kumbagi. avjoska 16. juuni 2007, kell 12:42 (UTC)
replies: text: :Eestikeelne RHK ei arva asjast midagi. Elektroonses versioonis ei ole kumbagi mõistet--Hendrix 16. juuni 2007, kell 12:48 (UTC)
replies: text: ::No mulle tundub, et kaksikdiagnoos kuulub mitmikdiagnoosi alla. kui nii on, siis võiks mitmikdiagnoosist rääkida ehk ja kaksikdiagnoosilt ümbersuunamise teha. avjoska 16. juuni 2007, kell 13:28 (UTC)
replies: text: :::lugu on selles, et Metsavend tegi sellise märksõna. Ega see sisuliselt vale ei ole, aga sellist mõistet pole olemas, vähemalt minu andmetel. Põhimõtteliselt ei ole vastu sellisele märksõnale, kuid eelistaks mitmikdiagnoosi, aga sellist sõna ka ei ole minu andmetel olemas. Kas leiutame uue sõna või ei...--Hendrix 16. juuni 2007, kell 13:37 (UTC)
replies: text: ::::Üldiselt siin uute sõnade leiutamine kombeks ei ole. ometi tuleks nähtavasti mingis artiklis selgitada seisundit, mil inimesel on rohkem kui üks diagnoos. avjoska 16. juuni 2007, kell 13:42 (UTC)
Eesti Entsüklopeediast tsitaat: Eristatakse esialgset, kliinilist, patoloogilis-anatoomilist ja muid diagnoose. kas mingit eestikeelset meditsiinisõnastikku pole, kus oleksid need "ja muud diagnoosid" ? avjoska 16. juuni 2007, kell 13:47 (UTC)

text: on olemas veel laboratoorne diagnoos. Sotsiaalministeerium tunnistab sellist mõistet, nagu liitpuue, kuid see pole päris see, mis liitdiagnoos või mitmikdiagnoos - kuid kumbagi eesti keeles pole. Aga kuna on olemas mõiste liitpuue, siis peaks olema ka mõiste kaksikdiagnoos, kolmikdiagnoos, mitmikdiagnoos jne. Tundub, et ikkagi tuleb uudissõnadega tegelema hakata... --Hendrix 16. juuni 2007, kell 14:07 (UTC)
replies: text: :Võtan ühendust EKIga. avjoska 16. juuni 2007, kell 14:17 (UTC)
Ega siis kõiki sõnu saa sõnaraamatutes sees olla. Kui see sõna esineb asutuse nimes, siis see on olemas ja tähendab midagi. Iseasi, kas sellist terminit olemas on. Andres 16. juuni 2007, kell 19:43 (UTC)
replies: text: ::Lõpuks vastus EKIst: Interneti-materjalide põhjal jääb mulje, et "kaksikdiagnoosi" (ingl "double diagnosis") kasutatakse eeskätt juhul, kui inimesel on lisaks alkoholi-, narkootikumi- vm sõltuvusele diagnoositud ka psüühilisi häireid. Iseenesest on inglise termini niisugune tõlge eesti keelde täiesti vastuvõetav. Omaette küsimus on, kas on tarvis ka üldisemat terminit, kui korraga antakse kaks või enam diagnoosi. Sisuliselt on mitmikdiagnoos mõeldav, ent raske on ütelda, kas seda praktiliselt vaja läheb. Eesti liitsõnade moodustamise võimalused on küllaltki avarad ja tarbe korral võib niisuguse liitsõna alati moodustada. "Liitdiagnoosile" ei ole tegelikult samuti midagi ette heita ja analoogia "liitpuudega" on üsna hea, kuid selle sõna kasutuselevõtt eeldaks asjatundjate heakskiitu. Meil on Tervise Arengu Instituudi juures meditsiiniterminoloogia komisjon (http://www.eter.ee/andmebaas/index.php?id=71), mille sekretär on Marje Liibek; nemad oleksid ehk pädevaimad otsustajad. Kuivõrd on olemas Kaksikdiagnoosiga Klientide Päevakeskus, siis võib muidugi asjale läheneda ka nii, et tegemist on kinnistunud või kinnistuva terminiga ja selle muutmine nõuaks tõsist põhjendust. Niimoodi siis. avjoska 26. juuni 2007, kell 08:14 (UTC)
replies: text: :::tuhkagi ta kinnistunud see termin on...--Hendrix 26. juuni 2007, kell 20:12 (UTC)

message: Kas seda enam ei ole? Koduleht ei avane. Siit tundub, et nüüd on sellest saanud "Regionaalhaigla psühhiaatriakliiniku VI osakond ehk kaksikdiagnoosiga patsientide päevaravi osakond". Adeliine 19. oktoober 2014, kell 02:53 (EEST)
thread_title:  Ajakohastamine